Ons was die mediese span vir die Dullstroom National Cross Country event vir die naweek en die akkommodasie sal ons graag weer van wil gebruik maak indien die resies weer in 2021 sou plaasvind in die dorp.
Alhoewel ons kuier baie kort was, was dit vir my en my man baie lekker gewees. Regtig 'n oulike plekkie! Die gasheer is baie aangenaam, en laat jou baie tuis voel! Ons sal definitief weer terugkom!
Wow! Dit is nou waarde vir geld. Baie netjies en ver verhewe bo backpackers status. Gasvrye bestuur en eienaars. Silwerskoon en alles wat jy nodig het vir oornag. Van nou af is dit my oornagplek in Dullstroom. Sterk aanbeveel vir opgevoede motorfietsryers.
Super fantasties gewees. Billy doen moeite, mooi uitsig, alles net perfek na lang dag op motorfiets, met 'n lekker boma vir vuurtjie, yskaste, mikrogolf en stoof. Dit voel soos jou eie plek. Ek oordryf nie, ek rits baie rond met motorfiets en slaap op baie plekke oor. Hierdie is in my top 3.
Billy doen regtig moeite om die verblyf so gemaklik as moontlik te maak. Doen baie moeite, sal beslis weer daar oornag.
Die diens is baie vriendelik van die bestuur af, die ligging is vreeslik mooi en die hele gevoel is fantasties om daar te slaap.
Dullstroom Backpacker is die perfekte afstand van die dorp sodat jy naby aan die 'aksie' is maar tog voel of jy in die middel van nêrens is. Billa was die perfekte gasheer en het ons super welkom laat voel. Die beddens en beddegoed is die beste wat ek nog ooit in 'n backpackers ervaar het, dit het gevoel soos 'n 5-ster-kamer en die kombuis en kuierarea is groot en gemaklik met alles wat jy moontlik kan nodig hê.
Die backpackers is netjies en skoon. Billa is 'n uitstekende gasheer, en het my baie tuis laat voel. Ek was heeltemal op my eie in die backpackers en het nie vir 'n oomblik onveilig gevoel nie. Die leefarea is goed toegerus, en die kombuis goed toegerus. Ek sal enige tyd weer hier bly.